3.12.2008 Euroopa Liidu Teataja L 3241 (EÜ asutamislepingu / Euratomi asutamislepingu kohaselt vastu võetud aktid, mille avaldamine ei ole kohustuslik) OTSUSED NÕUKOGU NÕUKOGU OTSUS, 15. oktoober 2007, lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel) protokolli ajutise kohaldamise kohta, et võtta arvesse Bulgaaria Vabariigi ja Rumeenia ühinemist Euroopa Liiduga (2008/881/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 310 koostoimes artikli 300 lõike 2 esimese lõigu esimese lausega, võttes arvesse Bulgaaria Vabariigi ja Rumeenia Euroopa Liiduga ühinemise akti, eriti selle artikli 6 lõiget 2, võttes arvesse komisjoni ettepanekut ning arvestades järgmist: (1) 23. oktoobril 2006 andis nõukogu komisjonile volitused pidada Euroopa Ühenduse ja selle liikmesriikide nimel Marokoga läbirääkimisi protokolli üle, millega muudetakse Euroopa Ühenduse ja kolmandate riikide vahel sõlmitud lepinguid, eelkõige ühelt poolt Euroopa ühenduste ja nende liikmesriikide ning teiselt poolt Maroko vahelist Euroopa — Vahemere piirkonna assotsiatsioonilepingut, et võtta arvesse Bulgaaria Vabariigi ja Rumeenia ühinemist Euroopa Liiduga. (2) Kõnealused läbirääkimised lõppesid komisjonile edukalt. (3) Marokoga kokku lepitud protokolli artikli 9 lõikega 2 nähakse ette protokolli ajutine kohaldamine enne selle jõustumist. (4) Protokollile tuleks alla kirjutada ja seda kuni selle sõlmimiseks vajalike menetluste lõpuleviimiseni ajutiselt kohaldada, ON TEINUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa — lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel) protokolli et võtta arvesse Bulgaaria Vabariigi ja Rumeenia ühinemist Euroopa Liiduga, eeldusel et nimetatud protokoll sõlmitakse. Protokolli tekst on esitatud käesoleva otsuse lisas. Artikkel 2 Nõukogu eesistujal on õigus nimetada isik(ud), kes on volitatud Euroopa Ühenduse ja selle liikmesriikide nimel alla kirjutama ühelt poolt Euroopa Ühenduse ja selle liikmesriikide ning teiselt poolt Maroko Kuningriigi vahelise Euroopa — Vahemere piirkonna lepingu protokollile, et võtta arvesse Bulgaaria Vabariigi ja Rumeenia ühinemist Euroopa Liiduga.